Κάτω Πορόια Σερρών

Τα Κάτω Πορόια είναι οικισμός του Νομού Σερρών, που ανήκει στον Δήμο Σιντικής. Σύμφωνα με την απογραφή του 2021 έχουν πληθυσμό 413 κατοίκων, ενώ σύμφωνα με την απογραφή του 2011 είχαν πληθυσμό 424 κατοίκων. Είναι χτισμένα στο όρος Κερκίνη, σε υψόμετρο 278 μέτρων.

 Πληροφορίες 
Το χωριό αναφέρεται ως Πόρροι στη «Γεωγραφία» του Στράβωνα ενώ οι πιο πρόσφατοι κάτοικοι του είναι πρόσφυγες του Πόντου, της Ανατολικής Ρωμυλίας και της Μικράς Ασίας. Στην πλειονότητα τους οι κάτοικοι είναι γεωργοί και κτηνοτρόφοι.

 Δημογραφικά στοιχεία 
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:
 Έτος  Πληθυσμός 1991  759 2001  594 2011  424 2021  413

 Προσωπικότητες 
 Γεννήθηκαν στα Κάτω Πορόια
 Θεόφιλος Λεονταρίδης, Έλληνας πολιτικός

 Κατάγονται από τα Κάτω Πορόια
 Στράτος Σιμόπουλος, Έλληνας πολιτικός
 Διονύσης Ψωμιάδης, Έλληνας πολιτικός, πρώην αναπληρωτής περιφερειάρχης Κεντρικής Μακεδονίας
 Παναγιώτης Ψωμιάδης, Έλληνας πολιτικός, πρώην περιφερειάρχης κεντρικής Μακεδονίας, νομάρχης Θεσσαλονίκης και βουλευτής

 Παραπομπές 

Κατηγορία:Χωριά της περιφερειακής ενότητας Σερρών
Κατηγορία:Δήμος Σιντικής